২০২৩ ক্রিকেট বিশ্বকাপ
২০১১ ও ২০১৫ সালের বিশ্বকাপে ১৪-দলের অংশগ্রহণে অনুষ্ঠিত হলেও ২০১৯ ও ২০২৩ সালের বিশ্বকাপ প্রতিযোগিতা ১০-দলের সমন্বয়ে অনুষ্ঠিত হবে। আইসিসি র‌্যাঙ্কিংয়ের শীর্ষস্থানীয় আট দল স্বয়ংক্রিয়ভাবে খেলার যোগ্যতা অর্জন করবে। বাকী দুইটি স্থানের জন্য বাছাইপর্বের প্রতিযোগিতায় অংশগ্রহণের মাধ্যমে নির্ধারিত হবে। আইসিসির সহযোগী ও অনুমোদনলাভকারী প্রত্যেক সদস্যের জন্য উন্মুক্ত থাকবে। এরফলে বিশ্বকাপে শুধুমাত্র টেস্টভূক্ত দেশগুলোর জন্যই নির্ধারিত থাকবে না।
টিম সাউদি
বাংলাদেশ, ভারত এবং শ্রীলঙ্কায় যৌথভাবে অনুষ্ঠিত ২০১১ সালের বিশ্বকাপ ক্রিকেটে শহীদ আফ্রিদি এবং জহির খানের পর সাউদি তৃতীয় সর্বোচ্চ উইকেট শিকারী ছিলেন। একমাত্র নিউজিল্যান্ডীয় এবং প্রতিযোগিতায় অংশগ্রহণকারী দলের সদস্য হিসেবে আইসিসি’র ঘোষিত দলের দ্বাদশ খেলোয়াড় ছিলেন তিনি। বিশ্বকাপে তার দল ১২জন বোলার ব্যবহার করলেও সাউদি এবং নাথান ম্যাককুলাম প্রত্যেকটি খেলাতেই বোলিং করেছিলেন। সেমি-ফাইনাল প্রত্যাশী পাকিস্তানের বিরুদ্ধে ৩/২৫ নিয়ে দলকে বিজয়ী করেন। পাকিস্তানের শীর্ষ পাঁচজন ব্যাটসম্যানের তিনজনই তার শিকার হন। নিউজিল্যান্ডের প্রত্যেকটি খেলাতেই তিনি উইকেট লাভ করেছিলেন। গ্রুপ পর্বে কেনিয়া, জিম্বাবুয়ে এবং শ্রীলঙ্কার বিপক্ষে ও প্রথম সেমি-ফাইনালে তিনটি করে উইকেট নেন। দলে সাবেক দক্ষিণ আফ্রিকান ফাস্ট বোলার অ্যালান ডোনাল্ড জানুয়ারি, ২০১১ থেকে বোলিং কোচ হিসেবে নিযুক্ত ছিলেন। সাউদি’র উত্তোরণ ও বিশ্বকাপের সফলতায় তার ভূমিকা ছিল বেশী। প্রতিযোগিতা শেষে সাউদিকে ডোনাল্ড বিশ্ব ক্রিকেটের অন্যতম সেরা সুইং বোলার হিসেবে মন্তব্য করেন।